b'\n_START_ARTICLE_\nTensiomiografija\n_START_SECTION_\nTyrimo metodas\n_START_PARAGRAPH_\nTensiomiografija yra i\xc5\xa1orinis tyrimo metodas, kuriuo nustatomos pavir\xc5\xa1ini\xc5\xb3 griau\xc4\x8di\xc5\xb3 raumen\xc5\xb3 susitraukimo savyb\xc4\x97s. \xc5\xa0io tyrimo duomenys gali b\xc5\xabti naudojami nustatant raumen\xc5\xb3 skaidul\xc5\xb3 tip\xc4\x85, raumens b\xc5\xabsen\xc4\x85 (pervarg\xc4\x99s, nusilp\xc4\x99s, patemptas, neaktyvuotas ir t. t.), raumen\xc5\xb3 simetrij\xc4\x85/asimetrij\xc4\x85, smulkius raumens pa\xc5\xbeeidimus.\n_START_SECTION_\nTensiomiografijos \xc4\xafra\xc5\xa1ymas\n_START_PARAGRAPH_\nSpecifin\xc4\x97 tensiomiografijos 1 kHz da\xc5\xbenio programin\xc4\x97 \xc4\xafranga gauna tensiomiografijos signalus. Du stipriausi atsakai \xc4\xafra\xc5\xa1omi ir i\xc5\xa1 j\xc5\xb3 skai\xc4\x8diuojamas vidurkis. Stipri stimuliacija reikalinga tam, kad b\xc5\xabt\xc5\xb3 i\xc5\xa1gauta maksimali raumens deformacijos amplitud\xc4\x97, vadinama Dm._NEWLINE_TMG metodo i\xc5\xa1ra\xc5\xa1as yra susitraukimo laikas, i\xc5\xa1reik\xc5\xa1tas standartiniais parametrais:\n_START_SECTION_\nTensiomiografijos pritaikymas\n_START_PARAGRAPH_\nTensiomiografija yra nesud\xc4\x97tingo ir i\xc5\xa1orinio naudojimo metodas, skirtas nustatyti raumens susitraukimo savybes naudojant judesio sensori\xc5\xb3. Jis nustato raumens susitraukim\xc4\x85 ir \xc5\xbeemo da\xc5\xbenio pa\xc5\xa1alinius virpesius aktyviose raumens skaidulose, vykstan\xc4\x8dius per trumpus raumens sutraukimus. Tensiomiografija buvo sukurta medicinos profesionalams, ta\xc4\x8diau b\xc4\x97gant nuo medicinos, per sporto medicin\xc4\x85 \xc5\xa1ie tyrimai atrado tikr\xc4\x85j\xc4\x85 savo viet\xc4\x85 ir dabar yra naudojami profesionali\xc5\xb3 sportinink\xc5\xb3 programoms sudaryti ir efektyvesn\xc4\x97ms potraumin\xc4\x97ms reabilitacijoms, traum\xc5\xb3 prevencijai. D\xc4\x97l savo i\xc5\xa1orinio veikimo principo, tensiomiografija leid\xc5\xbeia tirti raumen\xc4\xaf efektyviai, greitai ir be jokio diskomforto, o \xc5\xbemogus, tiriantis savo raumenis, gali nesir\xc5\xabpinti d\xc4\x97l savo \xc4\xafprastos rutinos, nes viso k\xc5\xabno raumen\xc5\xb3 tyrimas u\xc5\xbetrunka apie pusvaland\xc4\xaf.\xc2\xa0_NEWLINE_Tensiomiografija buvo sukurta reabilitacijos proceso optimizavimui. Be medicinos, tensiomiografija naudojama kariuomen\xc4\x97se, veterinarijoje ir labiausiai paplitusi tarp profesionali\xc5\xb3 sportinink\xc5\xb3, ypa\xc4\x8d t\xc5\xb3, kuriems reikia sprogstamosios j\xc4\x97gos.\xc2\xa0\n_START_SECTION_\nSportas\n_START_PARAGRAPH_\nTensiomiografija gali b\xc5\xabti pritaikyta treniruo\xc4\x8di\xc5\xb3 optimizavimui, siekiant u\xc5\xbekirsti neigiamus raumen\xc5\xb3 asimetrijos ir asinchronijos efektus, daran\xc4\x8dius \xc4\xaftak\xc4\x85 atlet\xc5\xb3 maksimaliam grei\xc4\x8diui, sprogstamajai j\xc4\x97gai, i\xc5\xa1tvermei ir lankstumui. Tensiomiografija nustato raumen\xc5\xb3 por\xc5\xb3 asimetrij\xc4\x85 ir asinchronij\xc4\x85 judesi\xc5\xb3 grandin\xc4\x97je, kuri slopina jud\xc4\x97jimo efektyvum\xc4\x85 ir padidina traumos rizik\xc4\x85. Naudojant tensiomiografijos duomenis, galima nustatyti, ko reikia kuriam raumeniui (aktyvuoti, stiprinti, duoti poilsio), taip subalansuojant efektyvi\xc4\x85 treniruot\xc4\x99.\n_START_SECTION_\nMedicina\n_START_PARAGRAPH_\nPo traumos tensiomiografija gali b\xc5\xabti naudojama pa\xc5\xbeeisto raumens talpai nustatyti, i\xc5\xa1matuojant atskiras raumens galvas. Palyginus duomenis su kitos pus\xc4\x97s nepa\xc5\xbeeistu raumeniu, galima steb\xc4\x97ti ankstyv\xc4\x85j\xc4\x85 raumens reabilitacij\xc4\x85. Tyrimo rezultatai leid\xc5\xbeia steb\xc4\x97ti raumens talpos atsistatym\xc4\x85, taigi, pagal \xc5\xa1iuos duomenis galima taikyti efektyviausius reabilitacijos pratimus. Reabilitacijos metu atletai gali b\xc5\xabti tiriami norint sukurti geriausiai tinkan\xc4\x8di\xc4\x85 reabilitacijos program\xc4\x85 greitesniam atsistatymui.\n_START_SECTION_\nTyrimai\n_START_PARAGRAPH_\nNuo pirmo TMG pristatymo 1990-aisiais, daugiau nei 80 mokslini\xc5\xb3 straipsni\xc5\xb3 apra\xc5\xa1\xc4\x97 tensiomiografijos naudojim\xc4\x85 ir tikslus: raumens sud\xc4\x97ties apskai\xc4\x8diavimas, raumen\xc5\xb3 atrofijos \xc4\xafvertinimas, prisitaikymo prie \xc4\xafvairi\xc5\xb3 patologij\xc5\xb3 matavimas, raumens reakcijos \xc4\xaf tam tikras treniruotes matavimas, raumens nuovargio nustatymas ir \xc4\xafvertinimas._NEWLINE_Tensiomiografija buvo naudota raumens pasikeitimo diagnoz\xc4\x97ms, dalinio raumens nuovargio diagnoz\xc4\x97ms ir raumens skaidul\xc5\xb3 tipo tyrimams.\n_START_SECTION_\nTarptautin\xc4\x97 tensiomiografijos bendruomen\xc4\x97 (ISOT)\n_START_PARAGRAPH_\nISOT padeda pl\xc4\x97stis tensiomiografijai ir jungia tensiomiografijos vartotojus visame pasaulyje, siekiant pad\xc4\x97ti visais su tyrimais susijusiais klausimais, keistis duomenimis ir pasteb\xc4\x97jimais. ISOT buvo suformuota kongreso Romoje metu, 2014 m. Spalio 24.\n_START_SECTION_\nIstorija\n_START_PARAGRAPH_\nTensiomiografijos metodas buvo sukurtas grup\xc4\x97s ekspert\xc5\xb3 i\xc5\xa1 Elektronikos In\xc5\xbeinerijos Fakulteto Liublijanos Universitete. Reabilitacijos Institutas Liublijanoje, Valdoltros Ortopedin\xc4\x97 ligonin\xc4\x97 ir Slov\xc4\x97nijos Olimpinis Komitetas taip pat prisid\xc4\x97jo prie tensiomiografijos k\xc5\xabrimo, jose buvo atlikti ir pirmieji tyrimai.\xc2\xa0_NEWLINE_Metodo i\xc5\xa1rad\xc4\x97jas - Vojko Valen\xc4\x8di\xc4\x8d.\xc2\xa0\n_START_SECTION_\nTensiomiografija Lietuvoje\n_START_PARAGRAPH_\nTensiomiografij\xc4\x85 Lietuvoje atlieka profesionalus fizinio rengimo treneris \xe2\x80\x93 Toma\xc5\xbe Brinec.\xc2\xa0\n_START_SECTION_\nOficiali Tensiomiografijos svetain\xc4\x97\n_START_PARAGRAPH_\nDaugiau informacijos apie tensiomiografij\xc4\x85 galima rasti oficialioje TMG svetain\xc4\x97je.'